11. ΑΠΟΦΑΣΗ ΥΠΟΥΡΓΩΝ ΟΙΚΟΝΟΜΙΚΩΝ ΚΑΙ ΔΙΚΑΙΟΣΥΝΗΣ Αριθ. 14523 οικ. της 12/26 Μαρτ. 1999  (ΦΕΚ Β΄ 260) Αύξηση του ημερησίου εφοδίου αρτοτροφοδοσίας των κρατουμένων. Καθορίζουμε το ημερήσιο εφόδιο αρτοτροφοδοσίας των κρατουμένων από 1 ης  Απρ. 1999, ως εξής: 1.Για τους ενήλικες κρατούμενους από 800 δραχμ. σε 900 δραχμ. 2.Για τους ανήλικους κρατούμενους από 950 δραχμ. σε 1.050 δραχμ. 3.Για τους νοσηλευόμενους κρατουμένους από 900 δραχμ. σε 1.000 δραχμ. 4.Για τους κρατούμενους φορείς AIDS από 950 δραχμ. σε 1.200 δραχμ.. 12. ΑΠΟΦΑΣΗ ΥΠΟΥΡΓΩΝ ΕΣΩΤΕΡΙΚΩΝ, ΔΗΜ. Δ/ΣΗΣ ΚΑΙ ΑΠΟΚΕΝΤΡΩΣΗΣ ΚΑΙ ΔΙΚΑΙΟΣΥΝΗΣ Αριθ. 11323 της 30/31 Μαρτ. 1999 (ΦΕΚ Β΄273) Άσκηση εκλογικού δικαιώματος κρατουμένων. Έχοντας υπόψη: α.Το άρθρ. 48 Α  του Νόμ. 1851/1989 (ΦΕΚ 122Α΄) όπως προστέθηκε με την παρ. 9 του άρθρ. 3 του Νόμ. 2408/96 (ΦΕΚ 104Α΄)  και τροποποιήθηκε με την παρ. 46 του άρθρ. 5 του Νόμ. 2623/1998 (ΦΕΚ 139 Α΄). β. Τις διατάξεις του Π.Δ. 92/1994 (ΦΕΚ 69 Α΄) «Κωδικοποίηση σε ενιαίο κείμενο των διατάξεων της νομοθεσίας για την εκλογή βουλευτών». γ. Την  ανάγκη απρόσκοπτης άσκησης του εκλογικού δικαιώματος των κρατουμένων καθώς και της προστασίας της εσωτερικής ασφάλειας και τάξης των φυλακών. δ.Το γεγονός ότι από την απόφαση αυτή δεν προκύπτει δαπάνη σε βάρος του κρατικού προϋπολογισμού, αποφασίζουμε: Οι Έλληνες πολίτες, οι οποίοι είναι εγγεγραμμένοι στους εκλογικούς καταλόγους δήμου ή κοινότητας του Κράτους, αλλά κατά την ημέρα προκήρυξης των εκλογών τελούν υπό καθεστώς προσωρινής κράτησης ή εκτίουν στερητικές της ελευθερίας ποινές και δεν τους έχει επιβληθεί αμετάκλητα παρεπόμενη ποινή στέρησης πολιτικών δικαιωμάτων, ασκούν κανονικά το εκλογικό τους  Σελ. 680(α) Τεύχος 1364 Σελ. 68 δικαίωμα στο εκλογικό τμήμα του καταστήματος όπου κρατούνται, βάσει των ειδικών εκλογικών καταλόγων, στους οποίους εγγράφονται για το σκοπό αυτό. 2.Την ημέρα προκήρυξης των εκλογών ο διευθυντής κάθε καταστήματος κράτησης ενημερώνει άμεσα τους εκλογείς κρατούμενους σχετικά με την εκλογική διαδικασία και τους ζητά να προσκομίσουν έγκαιρα τα εκλογικά τους βιβλιάρια ώστε να εγγραφούν στους ειδικούς εκλογικούς καταλόγους. 3.Οι ειδικοί εκλογικοί κατάλογοι συντάσσονται, υπογράφονται και σφραγίζονται από τους διευθυντές των καταστημάτων κράτησης και αναπαράγονται σε πέντε αντίτυπα. Τα τέσσερα αντίτυπα των ειδικών εκλογικών καταλόγων με συνημμένα τα εκλογικά βιβλιάρια των κρατουμένων διαβιβάζονται μέσα σε ανατρεπτική προθεσμία πέντε ημερών, από την κατά το άρθρ. 31 του Π.Δ. 92/1994 (ΦΕΚ 69 Α΄) έναρξη της προεκλογικής περιόδου, στον Πρόεδρο Πρωτοδικών της οικείας εκλογικής περιφέρειας και ακολουθείται η διαδικασία που προβλέπεται στο άρθρ. 27 παρ. 8 του ίδιου Π.Δ/τος. Ύστερα από την έκδοση των αποφάσεων του Πρωτοδικείου, τα εκλογικά βιβλιάρια των κρατουμένων επιστρέφονται στα οικεία καταστήματα κράτησης, όπου φυλάσσονται με φροντίδα και ευθύνη των διευθυντών. 6.Ι.θ.11-12 Σωφρονιστικός Κώδικας 4.Σε περίπτωση αποφυλάκισης για οποιονδήποτε λόγο κρατουμένου που έχει εγγραφεί στους ανωτέρω ειδικούς εκλογικούς καταλόγους μέχρι την ημέρα διεξαγωγής των εκλογών, με μέριμνα του Διευθυντή του καταστήματος κράτησης, του παραδίδεται το εκλογικό βιβλιάριο, ώστε να ασκήσει το εκλογικό του δικαίωμα στους εκλογικούς καταλόγους του Δήμου ή της Κοινότητας που είναι εγγεγραμμένος. 5.Όταν ο συνολικός αριθμός των κρατουμένων – ψηφοφόρων στα καταστήματα κράτησης είναι πολύ μικρός, για λόγους διαφύλαξης της μυστικότητας της ψήφου, δύνανται να ψηφίσουν σ΄ αυτά και άλλοι εκλογείς που είναι εγγεγραμμένοι σε ειδικούς εκλογικούς καταλόγους, όπως σωφρονιστικοί υπάλληλοι και άνδρες εξωτερικής φρουράς των καταστημάτων κράτησης. 6.Ο Διευθυντής κάθε καταστήματος κράτησης επιλέγει τον καταλληλότερο – κατά την κρίση του – χώρο εντός του καταστήματος κράτησης όπου θα διεξάγεται η ψηφοφορία των εκλογέων – κρατουμένων. 7.Πρόεδροι Εφορευτικής Επιτροπής σε κάθε εκλογικό τμήμα διορίζονται κατά προτίμηση εισαγγελικοί λειτουργοί. Ως μέλη της Εφορευτικής Επιτροπής κληρώνονται εκλογείς του δήμου ή της κοινότητας στα διοικητικά όρια του οποίου υπάγεται το κατάστημα κράτησης. 8.Για την ομαλότερη διεξαγωγή της ψηφοφορίας και την διατήρηση της τάξης στα καταστήματα κράτησης, όπου ψηφίζουν περισσότεροι από 30 κρατούμενοι, ο πρόεδρος της εφορευτικής επιτροπής του συγκεκριμένου εκλογικού τμήματος, σε συνεργασία με τον διευθυντή του καταστήματος κράτησης, μπορεί να καταρτίσει την προηγούμενη της ημέρας της ψηφοφορίας πρόγραμμα, σύμφωνα με το οποίο οι εκλογείς – κρατούμενοι θα χωρίζονται σε ομάδες είτε κατά πτέρυγα του καταστήματος, είτε αλφαβητικά. Επίσης δύνανται να καθορίζουν και το χρόνο προσέλευσης των εκλογέων κάθε ομάδας. 9.Οι κρατούμενοι προσέρχονται στο εκλογικό τμήμα ένας – ένας και όχι σε ομάδες με την συνοδεία υπαλλήλου μέχρι τη είσοδο του εκλογικού τμήματος. Κατόπιν εισέρχονται σε αυτό και χωρίς καμία συνοδεία, ασκούν ελεύθερα το εκλογικό τους δικαίωμα. Εξερχόμενοι, επιστρέφουν στο χώρο κράτησής τους με την συνοδεία υπαλλήλου. 10.Η αναγνώριση των εκλογέων – κρατουμένων γίνεται βάσει της αστυνομικής τους ταυτότητας, την οποία προσκομίζουν στην εφορευτική επιτροπή. Αν δεν έχουν αστυνομική ταυτότητα προσκομίζουν κάθε άλλο χρήσιμο και κατάλληλο, κατά την κρίση της εφορευτικής επιτροπής, αποδεικτικό της ταυτότητας έγγραφο στοιχείο. Το στοιχείο αυτό μπορεί να δοθεί και από τον ατομικό τους φάκελο, ο οποίος τηρείται στο κατάστημα κράτησης με ευθύνη της γραμματείας και το οποίο διαβιβάζεται υπηρεσιακά στον Πρόεδρο της εφορευτικής επιτροπής του συγκεκριμένου εκλογικού τμήματος. 11.Για να πιστοποιηθεί, ότι ο εκλογέας – κρατούμενος άσκησε το εκλογικό του δικαίωμα, εκδίδεται βεβαίωση του Προέδρου της εφορευτικής επιτροπής, η οποία δεν χορηγείται στον κρατούμενο αλλά στον διευθυντή του καταστήματος για να την τοποθετήσει στον ατομικό του φάκελο. 12.Κατά την διάρκεια της ημέρας της ψηφοφορίας, οι υποψήφιοι των κομμάτων, ή οι αντιπρόσωποί τους, ή οι αναπληρωτές αυτών δύνανται να παρευρίσκονται στην αίθουσα ψηφοφορίας, κατά τις διατάξεις του ΄΄αρθρ. 81 του Π. Δ. 92/1994. 